text: - Det var et stort Vovestykke sagde Frøken Christensen - da vi i sin Tid aabnede Fagskolen. Vi disponerede kun over 11.000 Kr. Den Lejlighed, vi lejede, kostede alene 5000 Kr. om Aaret, og saa skulde den desuden monteres. Men Planen lykkedes for os. At vi her imødekom et dybtfølt Savn fremgik af, at de unge Kvinder i stort Tal strømmede til Skolen. Saa foretog vi forskellige haardt tiltrængte Udvidelser, og vi er nu oppe paa en aarlig Udgift af 6000 Kr. Vor Opgave er nu atter at foretage Udvidelser, da Skolen trænger til endnu større Rammer, for at vi kan imødekomme alle de Krav, der stilles til os. Vi har i den forløbne Aarrække oplært 1200 Piger, men alene her i København findes der 22,000 Husassistenter. Alle vil være enige om, at det saavel er i Husmødrenes som i Pigernes Interesse, at de unge Husassistenter dygtiggøres til deres Gærning. Vi vil derfor nu rejse en Bygning for Fagskolen til Uddannelse af de unge Kvinder, der har valgt det Kald at ville tjene og hygge Hjemmene. Dette Kald maa regnes blandt et af Samfundets største og vigtigste Opgaver, eftersom det netop er Hjemmene, der danner Samfundet. Derfor slaar vi nu til Lyd for Fagskolens Udvidelse, for at den kan blive saa stor, at den staar i passende Forhold til vor Stand. Vi har glædet os over, at saa mange Gæster - med Overpræsidenten og Borgmesteren i Spidsen er kommet til stede og har gjort os den Ære at yde os deres Bistand. Jeg byder, alle vore Gæster hjærteligt Velkommen! ---
  O
  